cyanic-selkie/wikianc huggingface dataset:
আশরাফ আলী থানভীর শিষ্যদের তালিকা
থাম্ব|প্রচলিত ছবি আশরাফ আলী থানভীর শিষ্যদের তালিকায় উনবিংশ-বিংশ শতাব্দীর ভারতীয় সুফি ও দার্শনিক আশরাফ আলী থানভীর সেসব স্বীকৃত শিষ্যদের অন্তর্ভুক্ত করা হয়েছে, যাদের তিনি জীবদ্দশায় নিজের উত্তরসূরি বা খলিফা মনোনীত করেছিলেন। তিনি ইমদাদুল্লাহ মুহাজিরে মক্কির কাছ থেকে চার তরিকার খেলাফত পেয়েছিলেন। তার মুরিদের সংখ্যা শতসহস্র। তার মধ্যে ১৩৯ জনকে তিনি উত্তরসূরি মনোনীত করেন। যার মধ্যে ৭০ জন ছিলেন বায়আতের অনুমতি প্রাপ্ত খলিফা বা মাজাযিনে বায়আত। আর ৫৯ জন ছিলেন সুহবতের অনুমতি প্রাপ্ত বা মাজাযিনে সুহবত। তার খলিফাদের মধ্যে সর্বশ্রেণির ব্যক্তি রয়েছেন। তারা খলিফায়ে থানভী নামেও পরিচিত।
প্লাস্টিক দূষণ জোট
প্লাস্টিক পলিউশন কোয়ালিশন (পিপিসি) হল একটি অ্যাডভোকেসি গ্রুপ এবং সামাজিক আন্দোলনের সংগঠন যারা প্লাস্টিক দূষণ কমাতে চায়।  পিপিসি আর্থ আইল্যান্ড ইনস্টিটিউটের আর্থিক পৃষ্ঠপোষকতায় এটি একটি ছাতা সংগঠন হিসেবে কাজ করে।
অবস্থান
পিপিসি দাবি করে যে প্লাস্টিক পুনর্ব্যবহার করা কার্যকর নয়। পরিবর্তে, তারা প্লাস্টিকের ব্যাগের উপর কর ধার্য করা, একক-ব্যবহারের প্লাস্টিক বাদ দেওয়ার প্রস্তাব দেয় এবং তারা পণ্যের এন্ড-লাইফের জন্য উৎপাদককে দায় দেওয়ার উপর জোর দেয়। পিপিসি একক-ব্যবহারের প্লাস্টিক পানীয় স্ট্র বন্ধ করার পক্ষে পরামর্শ দিয়েছে, এটিকে "বিশ্বব্যাপী প্লাস্টিক দূষণ সমস্যা সম্পর্কে চিন্তাভাবনা শুরু করার জন্য মানুষকে সাহায্য করার জন্য মূল সমস্যা " হিসাবে বর্ণনা করেছে।
ইতিহাস
পিপিসি ২০০৯ সালের অক্টোবরে ম্যানুয়েল মাকেদা, ড্যানিয়েলা রুশো, লিসা বয়েল, ডায়ানা কোহেন এবং জুলিয়া কোহেন দ্বারা প্রতিষ্ঠিত হয়। সংস্থাটি প্রাথমিকভাবে ইন্টারনেট সক্রিয়তার সাথে জড়িত।  ২০১০ সালে, পিপিসি টেডএক্স "গ্রেট প্যাসিফিক গারবেজ প্যাচ: দ্য গ্লোবাল প্লাস্টিক পলিউশন ক্রাইসিস" নামক নামক ইভেন্টের হোস্ট ছিল যেখানে প্যাসিফিক ট্রাশ ভর্টেক্স নিয়ে আলোচনা হয়। এপ্রিল ২০১১ থেকে জুন ২০১৪ পর্যন্ত, পিপিসি দ্য প্লাস্টিক ফ্রি টাইমস নামে একটি সংবাদ ওয়েবসাইট পরিচালনা করেছে।
ভারতীয় জাতীয়তাবাদ
ভারতীয় জাতীয়তাবাদ বলতে ভারতের স্বাধীনতা আন্দোলনের আদর্শগুলি, স্বাধীনোত্তর ভারতীয় প্রজাতন্ত্রের রাজনীতিতে সেই আদর্শের প্রভাব এবং ভারতীয় সমাজে জাতিগত ও ধর্মীয় সংঘাতের কারণস্বরূপ একাধিক আপাত-পরস্পরবিরোধী আদর্শের সম্মিলিত একটি আদর্শকে বোঝায়। প্রাক-১৯৪৭ যুগের ভারতে ভারতীয়দের জাতীয় চেতনার প্রতিফলন এই ভারতীয় জাতিয়তাবাদ। সেই যুগে এই জাতীয়তাবাদ বৃহত্তর ভারতীয় উপমহাদেশকে (বৃহত্তর ভারত নামে পরিচিত এশিয়ার একাংশ) প্রভাবিত করেছিল।
ভারতে জাতীয় চেতনা
প্রাচীন ও মধ্যযুগে অনেক সম্রাটের শাসনে ভারত ঐক্যবদ্ধ হয়েছিল। ব্রিটিশ যুগেও ভারত ঐক্যবদ্ধ রাষ্ট্রের রূপ নেয়। প্রাচীন ধর্মগ্রন্থ থেকে সম্রাট ভরতের রাজত্বকালে অখণ্ড ভারতের (আধুনিক ধারণার বৃহত্তর ভারত) কথা জানা যায়। বিষ্ণুপুরাণে হিমালয় পর্বতমালার দক্ষিণে এবং ভারত মহাসাগরের উত্তরে অবস্থিত বিরাট ভূখণ্ডকে "ভারত" এবং এই ভূখণ্ডের অধিবাসীদের "ভারতী" নামে উল্লেখ করা হয়েছে। ভারত প্রথম রাজনৈতিকভাবে ঐক্যবদ্ধ হয়েছিল মৌর্য রাজত্বকালে। মৌর্য সাম্রাজ্য সমগ্র ভারত, দক্ষিণ এশিয়া ও পারস্যের অংশবিশেষে প্রসারিত ছিল। পরবর্তীকালে গুপ্ত সাম্রাজ্য, রাষ্ট্রকূট সাম্রাজ্য, পাল সাম্রাজ্য, মুঘল সাম্রাজ্য ও ভারতীয় সাম্রাজ্য ভারতকে রাজনৈতিকভাবে ঐক্যবদ্ধ করে।
যুদ্ধ ও অনুপ্রবেশের যুগ
প্রাচীন ও মধ্যযুগের একাধিক রাজা ও রানি ভারতে বহিরাগত আক্রমণকারীদের প্রতিহত করেছিলেন। এঁদের কীর্তিকাহিনি ভারতীয় জাতীয়তাবাদের অন্যতম অনুপ্রেরণা। এঁদের মধ্যে উল্লেখযোগ্য মারাঠা সম্রাট শিবাজি, ঝাঁসির রানি লক্ষ্মীবাই, কিট্টুর চেন্নাম্মা, রাজপুতানার মহারানা প্রতাপ, পৃথ্বীরাজ চৌহান ও টিপু সুলতান। মগধ সাম্রাজ্যের চন্দ্রগুপ্ত মৌর্য ও মহামতি অশোক সামরিক দক্ষতা, সাম্রাজ্য বিস্তার ও ধর্মীয় সহিষ্ণুতার জন্য জাতীয়তাবাদীদের কাছে আদর্শস্বরূপ।
মুসলমান রাজারাও ভারতীয় জাতীয়তাবাদের অন্যতম অনুপ্রেরণা। মুঘল সম্রাট আকবর সামরিক দক্ষতা ও ধর্মীয় সহিষ্ণুতার জন্য সমাদৃত। রোমান ক্যাথলিক চার্চ এবং হিন্দু, বৌদ্ধ, শিখ ও জৈন প্রজাদের সঙ্গে তাঁর সুসম্পর্ক ছিল। তিনি হিন্দু রাজপুত রাজাদের সঙ্গে পারিবারিক ও রাজনৈতিক বন্ধনে আবদ্ধ হয়েছিলেন। একাধিক মুসলমান শাসক ধর্মীয় অসহিষ্ণুতার পরিচয় রাখলেও আকবর ধর্মীয় ক্ষেত্রে অনেক উদার ছিলেন। মধ্যযুগে তাঁর আমলেই ভারতে প্রথম সম্পূর্ণ ধর্মীয় স্বাধীনতা স্থাপিত হয়েছিল। তিনি সব রকম ধর্মীয় বৈষম্য দূর করেছিলেন এবং হিন্দু মন্ত্রী ও রাজাদের সহায়তায় রাজ্য শাসন করতেন। এমনকি তাঁর দরবারে বিভিন্ন ধর্মের পণ্ডিতরা বিতর্কে অংশ নিতেন।
স্বরাজ
সিপাহি বিদ্রোহের সময় ভারতের বিভিন্ন প্রান্তে বিদ্রোহী ভারতীয় সেনা ও স্থানীয় রাজন্যবর্গ ব্রিটিশ সাম্রাজ্যের সহকারী বাহিনীর বিরুদ্ধে যুদ্ধে অবতীর্ণ হয়। এই ঘটনা শুধুমাত্র জাতীয় চেতনারই জন্ম দেয়নি, ভবিষ্যতের জাতীয়তাবাদেরও জন্ম দিয়েছিল।
"স্বরাজ" বা পূর্ণ স্বাধীনতার ধারণাটির জন্মদাতা বালগঙ্গাধর তিলক। তিনি ও তাঁর অনুগামীরা এই ধারণাটি ছড়িয়ে দিয়েছিলেন। কিন্তু প্রথম বিশ্বযুদ্ধের আগে এই ধারণাটি তেমন জনপ্রিয়তা পায়নি। জালিয়ানওয়ালাবাগ হত্যাকাণ্ডে শতাধিক নিরস্ত্র জনতা ব্রিটিশ সেনার হাতে নিহত হলে ভারতীয় জনতা ব্রিটিশ বাহিনীর উপর ক্ষিপ্ত হয়ে ওঠে এবং ভারতের রাজনৈতিক নেতৃবৃন্দ ব্রিটিশ সরকারের বিরোধী হয়ে ওঠেন।
"ভারতীয়" ধারণার অতিরিক্ত
ভারতের জনসাধারণের জাতিগত ও ধর্মগত বৈচিত্র্য ভারতীয় জাতীয়তাবাদী আদর্শের মধ্যেও প্রতিফলিত হয়। তাই এই জাতীয়তাবাদ শুধুমাত্র "ভারতীয়" ধারণার মধ্যেই সীমাবদ্ধ নয়। ভারতীয় জাতীয়তাবাদের সবচেয়ে বিতর্কিত কেন্দ্রটি হল ধর্ম। ভারতীয় জনজীবনের একটি প্রধান, এবং অনেক ক্ষেত্রে কেন্দ্রীয় উপাদান। অন্যদিকে জাতি সম্প্রদায়গুলি ভাষা, সামাজিক ঐতিহ্য ও ঐতিহাসিক ঐতিহ্যের সূত্রে সারা ভারতীয় জনজীবনে বৈচিত্র্য এনেছে।
হিন্দুরাষ্ট্র
মধ্যযুগে মুসলমান শাসিত সাম্রাজ্যগুলিতে হিন্দু চেতনার প্রভাব বৃদ্ধি পায়। বিংশ শতাব্দীর গোড়ার দিকে ভারতের জনসংখ্যার ৭৫% ছিল হিন্দু। হিন্দুরাই ছিলেন ভারতীয় জাতীয়তাবাদী আন্দোলনগুলির প্রধান উদ্যোক্তা। আধুনিক হিন্দু চিন্তাবিদেরা বর্ণ, ভাষা ও জাতির গণ্ডী পেরিয়ে হিন্দু সমাজকে ঐক্যবদ্ধ করার পক্ষপাতী ছিলেন। ১৯২৫ সালে কে. বি. হেডগেওয়ার অধুনা মহারাষ্ট্র রাজ্যের নাগপুরে রাষ্ট্রীয় স্বয়ংসেবক সংঘ স্থাপন করেন। ক্রমশ এটিই দেশের বৃহত্তম গণ সংগঠন হয়ে ওঠে। এই সংঘ হিন্দু জাতীয়তাবাদের প্রধান কেন্দ্র।
বিনায়ক দামোদর সাভারকর তাঁর আদর্শকে "হিন্দুত্ব" নামে চিহ্নিত করেন। এই আদর্শে তিনি ভারতকে একটি "হিন্দু রাষ্ট্র" হিসেবে উল্লেখ করেন। ভারতীয় জনতা পার্টি ও বিশ্ব হিন্দু পরিষদ প্রভৃতি আধুনিক জাতীয়তাবাদী দলের কাছে এই আদর্শই রাজনৈতিক ও ধর্মীয় এজেন্ডাগুলির মূল উৎস। হিন্দুত্ববাদী জাতীয়তাবাদীরা ভারতীয় সংবিধানের ৩৭০ ধারা অবলুপ্তির পক্ষপাতী। এই ধারা অনুসারে মুসলমান-প্রধান জম্মু ও কাশ্মীর রাজ্য আধা-স্বায়ত্তশাসন উপভোগ করে এবং মুসলমানদের বিশেষ আইনি সুযোগসুবিধা দিয়ে থাকে।
কৌম
আল্লামা ইকবাল, মহম্মদ আলি জিন্নাহ ও লিয়াকত আলি খান প্রমুখ বিশিষ্ট মুসলমান নেতারা হিন্দু ও মুসলমানদের দুটি ভিন্ন জাতি মনে করতেন। কিন্তু মুখতার আহমেদ আনসারি, মৌলানা আবুল কালাম আজাদ এবং দেওবন্দি ধর্মযাজকরা ভারতের স্বাধীনতা আন্দোলনে মহাত্মা গান্ধীর নেতৃত্বকে সমর্থন করেন এবং ইসলামি জাতীয়তাবাদ ও বিচ্ছিন্নতাবাদের বিরোধিতা করেন। বাঙালি কবি কাজী নজরুল ইসলামও ছিলেন হিন্দু-মুসলমান সম্প্রীতির পক্ষপাতী। কিন্তু ভারতীয় জাতীয়তাবাদের ইসলামি শাখাটি ব্যর্থতায় পর্যবসিত হয়। কারণ ভারতের মুসলমানেরা ইসলামি জাতীয়তাবাদী মুসলিম লিগকে সমর্থন করেন। এর ফলে স্বাধীনতার সঙ্গে সঙ্গে ভারত দ্বিখণ্ডিত হয় এবং পাকিস্তান রাষ্ট্র গঠিত হয়।
জাতীয়তাবাদ ও রাজনীতি
ভারতে কিছু কিছু ধর্মীয় জাতীয়তাবাদী দল আছে। শিরোমণি অকালী দলের সঙ্গে ভারতের শিখ-সংখ্যাগরিষ্ঠ রাজ্য পাঞ্জাবের গঠন বিশেষভাবে যুক্ত। একাধিক শিখ ধর্মগুরুও এই দলের সঙ্গে যুক্ত আছেন। মহারাষ্ট্র রাজ্যে শিবসেনা স্বাধীন মারাঠা রাজ্যের রাজা শিবাজির আদর্শে হিন্দুত্ব নীতি গ্রহণ করেছে। অসম রাজ্যে অসম গণপরিষদ একটি রাজ্যকেন্দ্রিক দল। ইউনাইটেড লিবারেশন ফ্রন্ট অফ অসম বা উলফার উত্থানের পর অসমীয়া জাতীয়তাবাদী হিসেবে এই দল আত্মপ্রকাশ করে। তামিলনাড়ু রাজ্যে এই ধরনের প্রথম দল দ্রাবিড় কড়গম (ডিকে)। বর্তমানে ডিকে ভেঙে একাধিক দল গঠিত হয়েছে। যেমন, দ্রাবিড় মুন্নেত্রা কড়গম (ডিএমকে), অল ইন্ডিয়া আন্না দ্রাবিড় মুন্নেত্রা কড়গম (এআইএডিএমকে), পাট্টালি মাক্কাল কাচি (পিএমকে) ও মারুমালারচি দ্রাবিড় মুন্নেত্রা কড়গম (এমডিএমকে)। জাতপাত-ভিত্তিক রাজনীতির ফলে বহুজন সমাজ পার্টি ও লালুপ্রসাদ যাদবের মতো রাজনীতিবিদের উত্থান ঘটে। এই দল ও রাজনৈতিক নেতারা উত্তরপ্রদেশ ও বিহার রাজ্যের দলিত হিন্দুদের সমর্থন পেয়ে থাকে। ভারতের প্রতিটি রাজ্যেই এমন একটি আঞ্চলিক দল রয়েছে যা স্থানীয় বাসিন্দাদের সংস্কৃতি ও রাজনৈতিক চাহিদাগুলিকে সমর্থন করে।
হুমায়ুন কবির (দ্ব্যর্থতা নিরসন)
হুমায়ুন কবির এবং প্রায় এই ধরনের নামের বানান দ্বারা বোঝানো হতে পারে -
ভারতীয় জাতীয়তাবাদ
জাতীয়তাবাদ ও সামরিক সংঘর্ষ
ভারতের প্রাচীন ও আধুনিক সামরিক ইতিহাস জাতীয়তাবাদী আবেগের অন্যতম উপাদান। ভারতীয় সেনাবাহিনীর প্রথম উল্লেখ পাওয়া যায় হিন্দুদের প্রধান ধর্মগ্রন্থ বেদ এবং হিন্দু মহাকাব্য রামায়ণ ও মহাভারতে। ভারতে একাধিক সাম্রাজ্য ও রাজবংশের কথা জানা যায়। যেমন, ষোড়শ মহাজনপদ, শিশুনাগ রাজবংশ, গঙ্গারিডাই সাম্রাজ্য, নন্দ সাম্রাজ্য, মৌর্য সাম্রাজ্য, শূঙ্গ সাম্রাজ্য, খারবেল সাম্রাজ্য, কুনিন্দ রাজ্য, চোল সাম্রাজ্য, চের সাম্রাজ্য, পাণ্ড্য সাম্রাজ্য, সাতবাহন সাম্রাজ্য, পশ্চিম শত্রপ সাম্রাজ্য, কুষাণ সাম্রাজ্য, বাকাটক সাম্রাজ্য, কালাভ্র রাজ্য, গুপ্ত সাম্রাজ্য, পল্লব সাম্রাজ্য, কদম্ব রাজবংশ, পশ্চিম গঙ্গ রাজবংশ, বিষ্ণুকুন্দিন সাম্রাজ্য, চালুক্য সাম্রাজ্য, হর্ষ সাম্রাজ্য, শাহি সাম্রাজ্য, পূর্ব চালুক্য রাজ্য, প্রতিহার সাম্রাজ্য, পাল সাম্রাজ্য, রাষ্ট্রকূট সাম্রাজ্য, পরামর রাজবংশ, যাদব রাজবংশ, সোলাঙ্কি রাজ্য, পশ্চিম চালুক্য সাম্রাজ্য, হোয়সল সাম্রাজ্য, সেন সাম্রাজ্য, পূর্ব গঙ্গ রাজবংশ, কাকতীয় রাজবংশ, কলচুরি সাম্রাজ্য, দিল্লি সুলতানি, দাক্ষিণাত্য সুলতানি, অহোম রাজ্য, বিজয়নগর সাম্রাজ্য, মহীশূর রাজ্য, মুঘল সাম্রাজ্য, মারাঠা সাম্রাজ্য, শিখ সাম্রাজ্য ইত্যাদি।
ঊনবিংশ শতাব্দীতে ব্রিটিশ রাজত্বকালে আধুনিক ভারতের সেনাহিনীর জন্ম। বর্তমানে ভারতীয় প্রজাতন্ত্রের সামরিক বাহিনীতে সৈন্যসংখ্যা দশ লক্ষ। এই বাহিনী বিশ্বের তৃতীয় বৃহত্তম সেনাবাহিনী। ভারতের সরকারি প্রতিরক্ষা বাজেটinr 1644151900000। তবে সামরিক বাহিনীর রক্ষণাবেক্ষণে আরও বেশি খরচ হয়ে থাকে। এই বাহিনী বর্তমানে দ্রুত বৃদ্ধি পাচ্ছে এবং সেই সঙ্গে দ্রুত এর আধুনিকীকরণ ঘটছে। একটি কার্যকরী সামরিক মহাকাশ কর্মসূচি, ক্ষেপণাস্ত্র প্রতিরক্ষা কর্মসূচি, এবং পরমাণু ট্রায়াড ক্ষমতা গড়ে তোলার চেষ্টা করা হচ্ছে।
গোর-এ-শহীদ ঈদগাহ ময়দান
গোর-এ-শহীদ ঈদগাহ ময়দান বাংলাদেশের দিনাজপুরের অবস্থিত একটি ঈদগাহ ময়দান। এটি দক্ষিণ এশিয়ার সবচেয়ে বড় ঈদগাহ ময়দান। ২০২২ সালে এই ময়দানে সুষ্ঠুভাবে ঈদুল ফিতরের জামাত অনুষ্ঠিত হয়েছে। এই ঈদের জামাতে প্রায় ৬ লাখ মুসল্লি একসাথে নামাজ আদায় করেছে
ইতিহাস
বাংলাদেশের সবচেয়ে বড় ঈদগাহটি দিনাজপুরের গোর-এ-শহীদ বড় ময়দানে অবস্থিত। ১৯৪৭ সালে দেশ বিভাগের সময় হতে এ মাঠে ঈদের জামাত অনুষ্ঠিত হচ্ছে। তবে স্থায়ী কোন মিম্বার সেখানে নির্মাণ করা হয়নি। জেলা প্রশাসন স্থায়ী ঈদগাহ মিম্বার নির্মাণ কাজ শুরু করেছিলো ২০১৫ সালে। ঈদগাহটির পরিকল্পনা ও অর্থায়ন করেছেন দিনাজপুর-৩ আসনের সংসদ সদস্য ও জাতীয় সংসদের হুইপ ইকবালুর রহিম। ২০১৭ সালে বাংলাদেশের সর্বৃহত্তম ইদ-উল-ফিতরের জামাত এখানে অনুষ্ঠিত হয়েছিল। ২০১৭ সালে দেশের ৫ম তম বৃহৎ ঈদ-উল-ফিতর জামাত  ৮:৪৫ মিটিটে অনুষ্ঠিত হয় যেখানে প্রায় ৬০০,০০০ মুসুল্লি অংশ নেয়। ঈদগাহের নিরাপত্তা নিশ্চিত করতে আইন প্রয়োগকারী সংস্থার সদস্যরা ছাড়াও আশপাশে ৫ শতাধিক পুলিশ সদস্য মোতায়েন করা হয়েছিল। ৬ষ্ঠ তম-উল-আযহার বৃহত্তম জামাত সকাল সাড়ে ৮ টায় দিনাজপুরের গোর-ই-শহীদ ঈদগাহ  ময়দানে প্রায় ৪ লক্ষ মুসল্লীর  অংশগ্রহণে অনুষ্ঠিত হয়।
অবকাঠামো
থাম্ব|ডান ঈদগাহটি তৈরি করা হয়েছে মোগল স্থাপত্যরীতিতে। মেহরাবের উচ্চতা ৫৫ ফুট। ৫২ গম্বুজবিশিষ্ট এই ঈদগাহে রয়েছে দুটি মিনার, যাদের প্রতিটির উচ্চতা ৬০ ফুট। মাঝের গেট দুটি ৪৭ ফুট করে চওড়া। এতে খিলান আছে ৩২টি। ঈদগাহ তৈরিতে রড, সিমেন্ট, বালু ছাড়াও সিরামিক টাইলস ব্যবহার করা হয়েছে। প্রতিটি গম্বুজে আছে বৈদ্যুতিক সংযোগ। সন্ধ্যার পর থেকেই মিনারে নান্দনিক আলো জ্বালানো হয়। ঈদগাহ মাঠের দুধারে করা হয়েছে ওজুর ব্যবস্থা। ইসলামী ভাবগাম্ভীর্যে সমৃদ্ধ ইরাকের মসজিদে নববি, কুয়েত, ভারত, ইন্দোনেশিয়াসহ বিভিন্ন দেশের স্থাপনার আদলে এর আকৃতি দেওয়া হয়েছে। এই ঈদগাহ নির্মাণে প্রায় ৩ কোটি ৭৫ লাখ টাকা ব্যয় করা হয়েছে।
বাংলাদেশের সর্ববৃহৎ ঈদগাহ
এই ঈদগাহে ৭ লাখ মানুষ একসঙ্গে ঈদের নামাজ পড়তে পারে। ২০১৭ সালে গোর-ই শহীদ ময়দানে ঈদের প্রথম জামাতে প্রায় চার লাখ লোকের সমাগম হয়। কিশোরগঞ্জের শোলাকিয়ার ঈদগাহে একসঙ্গে নামাজ পড়তে পারেন দেড়লাখ থেকে দুই লাখ। তবে এখন মাঠের বাইরে রাস্তাঘাটে, বাড়িঘরের উঠানেও জামাত হয়। তাতে তিন লাখ পর্যন্ত লোক সমাগম হয়। শোলাকিয়া ঈদগাহের আয়তন সাত একর। অন্যদিকে দিনাজপুর গোর-ই শহীদ বড় ময়দানের আয়তন ২২ একর, তিনগুণেরো বেশি। সে হিসাবে এটি দেশের সবচেয়ে বড় ঈদগাহ।
মিলানেম মল
মিলানেম মল ভারতের মাদুরাইয়ের কে কে নগরের একটি শপিং মল। এটি ২৮ সেপ্টেম্বর ২০০৯ এ খোলা হয়েছিল এবং এটি মাদুরাইয়ের প্রথম শপিং মল। আধা একর জায়গায় নির্মিত এই মলের পাঁচটি তলা রয়েছে যার মোট ইজারাযোগ্য এলাকা । মলটির তৃতীয় তলায় একটি ফুড কোর্ট এবং বাচ্চাদের জন্য জলের ব্যবস্থা রয়েছে। মলের খোলা ছাদযুক্ত প্রবেশদ্বার সাংস্কৃতিক অনুষ্ঠানের আয়োজন করতে ব্যবহৃত হয়।
ক্ষুদিরাম বসু পুসা রেলওয়ে স্টেশন
ক্ষুদিরাম বসু পুসা স্টেশন হলো ভারতের অঙ্গরাজ্য বিহারের সমস্তিপুর জেলার দুই প্লাটফর্ম বিশিষ্ট একটি রেলওয়ে স্টেশন। এখান থেকে পাটনা বিমানবন্দর এবং সমস্তিপুর জংশন থেকে  দূরত্বে অবস্থিত। সমুদ্রপৃষ্ঠ থেকে এর উচ্চতা  এবং এটি পূর্ব মধ্য রেলের, সোনপুর রেলওয়ে বিভাগের অন্তর্গত।
ইতিহাস
পূর্বে স্টেশনটির নাম ছিল ওয়াইনি রেলওয়ে স্টেশন। পরে পুসায় ডঃ রাজেন্দ্র প্রসাদ কৃষি বিশ্ববিদ্যালয় প্রতিষ্ঠার পর এর নামকরণ করা হয় পুসা রোড ওয়াইনি। কয়েক বছর পর ওয়াইনির নাম  সরিয়ে দেওয়া হয় এবং দীর্ঘদিন শুধু পুসা রোড নামে পরিচিত ছিল। ক্ষুদিরাম বসু কিংসফোর্ডের গাড়িতে বোমা হামলার পর খালি পায়ে হেঁটে ২৫ কিমি (১৬ মাইল) দূরত্ব অতিক্রম করার পর তিনি স্টেশনে পৌঁছান। বোমাটি তার লক্ষ্যবস্তুতে সফলভাবে আঘাত করে এবং গাড়িটি বিস্ফোরিত হয়। যাইহোক, গাড়িটিতে কিংসফোর্ড নয় বরং ব্যারিস্টার প্রিঙ্গল কেনেডির স্ত্রী এবং কন্যা যাত্রা করছিলেন। এখানেই দুই সশস্ত্র কনস্টেবলের হাতে ধরা পড়েছিলেন পরে এই অপরাধের কারণে তার ফাঁসির আদেশ দেওয়া হয়। ১৯৯০-এর দশকের পর এই ঘটনা স্মরণে ও সর্বকনিষ্ঠ বাঙালি বিপ্লবী ক্ষুদিরাম বসুর সম্মানার্থে স্টেশনটির নামকরণ ক্ষুদিরাম বসু পুসা করা হয়।
সত্য নারায়ণ সিনহা
সত্য নারায়ণ সিনহা (৯ জুলাই ১৯০০ - ২৬ জুলাই ১৯৮৩) ছিলেন একজন [[ভারতীয় জাতীয় কংগ্রেস]-এর রাজনীতিবিদ যিনি সংসদ বিষয়ক মন্ত্রী হিসাবে দায়িত্ব পালন করেছিলেন
জীবনী
সত্য নারায়ণ সিনহা সম্ভুপট্টি সমষ্টিপুরে রাজপুত পরিবারে জন্মগ্রহণ করেন। তিনি ভারতীয় সংসদের নিম্নকক্ষ লোকসভায় ১৯৫২ সালে সমস্তিপুর পূর্ব থেকে, ১৯৫৭ এবং ১৯৬২ সমস্তিপুর থেকে এবং ১৯৬৭ সালে ভারতের বিহারের দারভাঙ্গা থেকে নির্বাচিত হন। তিনি ভারতের গণপরিষদের সদস্য ছিলেন।
সিনহা ১৯৬৪ থেকে ১৯৬৭ সাল পর্যন্ত সংসদীয় বিষয়ক ও যোগাযোগ মন্ত্রী হিসাবে এবং ১৯৬৭ থেকে ১৯৭১ সাল পর্যন্ত স্বাস্থ্য, পরিবার পরিকল্পনা ও নগর উন্নয়ন মন্ত্রী হিসাবে দায়িত্ব পালন করেন। তিনি ১৯৭১ সালে মধ্যপ্রদেশের গভর্নর নিযুক্ত হন এবং ১৯৭৭ সাল পর্যন্ত এই দায়িত্ব পালন করেন।
তিনি ২৬ জুলাই ১৯৮৩ সালে ৮৩ বছর বয়সে মারা যান।
সেলিব্রেশন মল
সেলিব্রেশন মল উদয়পুরের ফতেহ সাগর লেক থেকে দুই কিমি দূরে একটি বিপণিবিতান। মলটি ঐতিহাসিক থিমের উপর নির্মিত এবং এতে অনেক ইউটিলিটি পরিষেবা রয়েছে। এবং ২ জুলাই ২০১১ তারিখে আনুষ্ঠানিক উদ্বোধনের আগে ডিসেম্বর ২০১০ এ এর প্রথম আউটলেট খোলা হয়। মলের অভ্যন্তরে ২৩টি জলাশয়ের ক্যাসকেডিং ফোয়ারা সহ পাথরের সম্মুখভাগ দিয়ে মলটি তৈরি করা হয়েছে। সেলিব্রেশন মল অধিগ্রহণ করেছে প্রেস্টিজ গ্রুপ।
১০ম বাচসাস পুরস্কার
১০ম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের দশম আয়োজন। ১৯৮২ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯ জন বিজয়ীকে পুরস্কার প্রদান করা হয়। দেবদাস চলচ্চিত্রটি সর্বাধিক ১০টি বিভাগে পুরস্কার অর্জন করে।
বি. এন. ব্যানার্জী
শিক্ষা
স্কটিশ চার্চ কলেজ থেকে স্নাতক হওয়ার পর, তিনি আইন অধ্যয়ন করেন এবং এলএলবি ডিগ্রি অর্জন করেন এবং পরবর্তীকালে তার এলএলএম ডিগ্রি নেন কলকাতা বিশ্ববিদ্যালয় থেকে।
কর্মজীবন
তিনি ১৯৬৩ থেকে ১৯৭৬ সাল পর্যন্ত রাজ্যসভার মহাসচিব হিসেবে দায়িত্ব পালন করেন। তিনি ১৯৭৬ সালে রাজ্যসভার সদস্য হিসাবে মনোনীত হন যেখানে তিনি ১৯৮২ সাল পর্যন্ত দায়িত্ব পালন করেন।
পাকিস্তানে রোহিঙ্গা জনগোষ্ঠী
পাকিস্তানে রোহিঙ্গা জনগোষ্ঠী  পাকিস্তানের সিন্ধু, করাচিতে অবস্থিত একটি সম্প্রদায়। এরা হল, রোহিঙ্গা মুসলিম  ও মায়ানমারের (আরাকান, বার্মা নামেও পরিচিত) রাখাইন রাজ্যের আদিবাসী গোষ্ঠী, যারা বার্মিজ সরকার এবং বৌদ্ধ সংখ্যাগরিষ্ঠদের দ্বারা মুসলমানদের উপর নিপীড়নের কারণে দেশ ছেড়ে পালিয়ে এসেছে। বিভিন্ন পাকিস্তানি সরকারী সূত্র এবং আরাকান ঐতিহাসিক সোসাইটির মতে, পাকিস্তানে প্রায় দুই লাখ রোহিঙ্গা শরণার্থী বসবাস করছেন।  এরা সকলেই বাংলাদেশ ও ভারত পেড়িয়ে বিপদজনক ভ্রমণ শেষে করাচিতে স্থায়ী। মানব পাচার সম্পর্কিত একটি প্রতিবেদনে বলা হয়েছে যে করাচির অনিবন্ধিত অভিবাসীদের চৌদ্দ শতাংশ বার্মিজ মানুষ। করাচিতে বড় আকারের রোহিঙ্গা অভিবাসন বাংলাদেশের পরে করাচিকে বিশ্বের অন্যতম বৃহত্তম রোহিঙ্গাদের কেন্দ্রস্থল করে তুলেছে। সাম্প্রতিক বছরগুলিতে, কর্মসংস্থান খুঁজতে বেশ কয়েকজন বার্মিজ এদেশে প্রবেশ করেছে। বিভিন্ন সংস্থা এই মহিলাদের সংখ্যার প্রতিবেদন অনুসারে অবস্থানের কথা উল্লেখ করেছে।
করাচিতে রোহিঙ্গা ও বাঙালি
কমিউনিটি নেতৃবৃন্দ এবং সমাজ বিজ্ঞানীদের মতে, করাচিতে ১ মিলিয়ন বাঙালি এবং ৪,০০,০০০ রোহিঙ্গা বাস করছেন। এমন অনেক বার্মিজ আবাসন কলোনি পুরো করাচি জুড়ে পাওয়া যায়। ঐতিহ্যগতভাবে, বাঙালিদের সাথে রোহিঙ্গা মানুষের সাংস্কৃতিক মিল বাঙালি সম্প্রদায়ের সাথে করাচিতে বার্মিজের আরও সহজ যোগাযোগ এবং মিথস্ক্রিয়াকে সক্ষম করেছে। তাদের স্থানীয় রোহিঙ্গা ভাষার পাশাপাশি বিশেষত বাংলাদেশের চট্টগ্রামের বাসিন্দাদের সাথে মিল রয়েছে, যারা কিছুটা স্পষ্টতই চাঁটগাঁইয়া ভাষাতে কথা বলে। পাকিস্তানে রোহিঙ্গা বার্মিজের সংখ্যা সাম্প্রতিক বছরগুলিতে হ্রাস পাচ্ছে।
নাইলন খাদক ব্যাকটেরিয়া
নাইলন খাদক ব্যাকটেরিয়া ফ্ল্যাভোব্যাকটেরিয়াম গণের অধীনস্থ একটি প্রজাতি (স্ট্রেইন); যা নাইলন ৬ উৎপাদনের সময় উৎপন্ন সুনির্দিষ্ট উপজাত দ্রব্য; খাদ্য হিসেবে গ্রহণ করে থাকে। ফ্ল্যাভোব্যাকটেরিয়াম এর এই প্রকরণের নামকরণ করা হয়েছিল এসপি.কেওয়ান ৭২ নামে। পরবর্তীতে এই প্রকরণ নাইলন খাদক ব্যাকটেরিয়া নামেই প্রখ্যাত হয়। যে উৎসেচক (এনজাইম) মানুষের তৈরী অণু গ্রহণ করতে সক্ষম তার নামকরণ করা হয় নাইলোনেজ।
আবিষ্কার
১৯৭৫ সালে জাপানী বিজ্ঞানীদের একটি দল নাইলন কারখানা সংলগ্ন একটি জলাশয়ে ফ্ল্যাভোব্যাকটেরিয়ামের একটি স্ট্রেইন বা প্রজাতি আবিষ্কার করেন। পুকুরটি কারখানার বর্জ্য পদার্থ দ্বারা পরিপূর্ণ ছিল। এই প্রজাতিটি নাইলন ৬ উৎপাদনের সময় তৈরী হওয়া উপজাত দ্রব্য; খাদ্য হিসেবে গ্রহণ করত। এই উপজাত দ্রব্যটি হচ্ছে সিক্স এমাইনো ক্যাপ্রয়েট নামক যৌগের ডাইমার। যা কৃত্রিমভাবে পর পর যুক্ত হয় নাইলন নামক বড় সিনথেটিক পলিমারের চেইন তৈরী করে। ১৯৩৫ সালে নাইলন আবিষ্কারের পূর্বে এই সিক্স এমাইনো ক্যাপ্রয়েট নামক যৌগের অস্তিত্ব ছিল না।
পরবর্তী গবেষণা থেকে প্রতীয়মান হয় যে, এই ব্যাকটেরিয়া যে তিনটি উৎসেচককে ব্যবহার করে উপর্যুক্ত ডাইমারকে ভাঙার মাধ্যমে নাইলনের উপজাতকে পরিপাক করে; সেই তিনটি উৎসেচক ফ্ল্যাভোব্যাকটেরিয়ামের অন্য যে কোনো প্রজাতির উৎপাদিত উৎসেচক হতে ভিন্ন। এই উৎসেচক মানুষের তৈরী নাইলনের উপজাত ছাড়া অন্য কোনো উপাদানের প্রতি ক্রিয়া করে না।
পরবর্তী গবেষণা
এই আবিষ্কারের পর জিন প্রকৌশলী সুসুমু অহনো এপ্রিল ১৯৮৪ সালে একটি গবেষণা প্রতিবেদন প্রকাশ করেন। যেখানে তিনি অনুমান করেন ৬- এমাইনোহেক্সানয়িক এসিড হাইড্রোলিস নামক উৎসেচকের জিন ফ্রেমশিফট পরিব্যক্তির সাহায্যে জিন ডুপ্লিকেশনের দ্বারা তৈরী হয়েছে। অহনো তার প্রস্তাবনায় বলেন বেশিরভাগ স্বতন্ত্র জিন এইভাবেই বিবর্তিত হয়েছে।
জাপানের হিয়াগো বিশ্ববিদ্যালয়ের গবেষক সেইজি নিগোরো ২০০৭ সালে একটি গবেষণা প্রতিবেদন প্রকাশ করেন। যেখানে বলা হয় ফ্রেমশিফট মিউটেশন এর কারণে ৬- এমাইনোহেক্সানয়িক এসিড হাইড্রোলিস এর বিবর্তন সংগঠিত হয় নি। যাইহোক, এমন অনেক জিন আবিষ্কৃত হয়েছে, যা ফ্রেম শিফট মিউটেশনের মাধ্যমে জিন ডুপ্লিকেশনের দ্বারা বিবর্তিত হয়েছে।
১৯৯৫ তে প্রকাশিত একটি গবেষণা থেকে জানা যায়, বিজ্ঞানীরা বিজ্ঞানাগারে, সুডোমোনাস এরুগিনোসা ব্যাকটেরিয়ামকে এমনভাবে বিবর্তিত করতে সক্ষম হন; যার ফলে একই নাইলন উপজাতকে ভাঙা যায়। এই ব্যাকটেরিয়াগুলোকে বিজ্ঞানীরা এমন এক পরিবেশে রাখেন, যেখানে কোনো জৈব উপাদান ছিল না। এই সুডোমোনাস এরুগিনোসা এর স্ট্রেইন ফ্ল্যাভোব্যাকটেরিয়ামের স্ট্রেইনের মত একই উৎসেচক ব্যবহার করে নাইলন উপজাতের ডাইমারকে ভাঙনের মাধ্যমে পরিপাক করে নি।
১৯৮৩ সালের গবেষণা প্রতিবেদনের বর্ণনা অনুসারে অন্যান্য গবেষকরা ফ্ল্যাভোব্যাকটেরিয়াম স্ট্রেইনের প্লাজমিডকে ই.কোলাই ব্যাকটেরিয়ার স্ট্রেইনে স্থানান্তরের পর একই উৎসেচক তৈরী করতে সক্ষম হন।
বিবর্তন শিক্ষায় ভুমিকা
সর্বজন স্বীকৃত বৈজ্ঞানিক মত হলো ব্যাকটেরিয়ার নাইলোনেজ সৃষ্টির সক্ষমতা অর্জনের পূর্বে একটি সাধারণ পরিব্যক্তি বা মিউটেশন ঘটেছিল। এই মিউটেশনের ফলে ব্যাকটেরিয়ার টিকে থাকার জন্য বাড়তি সুবিধা সৃষ্টি হয়। মিউটেশনের মাধ্যমে তৈরী হওয়া এই উৎসেচক সৃষ্টিতে যে নতুন জিন কাজ করেছে; তার দুর্বল হলেও প্রভাবকের সক্ষমতা আছে। এটা একটা প্রকৃষ্ট উদাহরণ যা থেকে বুঝা যায় কীভাবে প্রাকৃতিক নির্বাচনের মাধ্যমে বিবর্তনীয় প্রক্রিয়ায় প্রজাতিতে নতুন তথ্য যুক্ত হয় ও তার পরিবর্তন ঘটে।
দ্য ওশান ক্লিনআপ
দ্য ওশান ক্লিনআপ হল নেদারল্যান্ডে ভিত্তিক একটি অলাভজনক পরিবেশগত প্রকৌশল সংস্থা। যা মহাসাগর থেকে প্লাস্টিক দূষণ নিষ্কাশন করার জন্য এবং সমুদ্রে পৌঁছানোর আগে নদীতে তা ধরার প্রযুক্তি তৈরি করে। বছরের পর বছর বিকাশের পর, প্রশান্ত মহাসাগর সহ ইন্দোনেশিয়া ও মার্কিন যুক্তরাষ্ট্রের বেশ কিছু স্থানে মোকাবেলা করার জন্য উভয় পদ্ধতিতেই কাজ করছে এবং পরিমাপ করছে৷
এটি ২০১৩ সালে বয়ান স্ল্যাট দ্বারা প্রতিষ্ঠিত হয়েছিল, যিনি একজন ডাচ-জন্মত উদ্ভাবক- ক্রোয়েশিয়ান এবং ডাচ বংশোদ্ভূত উদ্যোক্তা যিনি এর সিইও হিসাবে কাজ করেন। সংস্থাটি বৈজ্ঞানিক গবেষণাপত্র প্রকাশ করে।    সামুদ্রিক ধ্বংসাবশেষ সংগ্রহের জন্য সামুদ্রিক ঢেউ মোতায়েন করা জলের পৃষ্ঠে একটি ভাসমান বাধা নিয়ে তাদের সমুদ্র ব্যবস্থা রয়েছে। পদ্ধতিটি বাতাস, তরঙ্গ এবং স্রোত দ্বারা ধাক্কা দেয় এবং একটি নোঙ্গর দ্বারা ধীর হয়। প্রকল্পটির লক্ষ্য এই ধরনের ৬০টি সিস্টেম চালু করা, যা তারা ভবিষ্যদ্বাণী করে যে স্থাপনের পাঁচ বছরে গ্রেট প্যাসিফিক গারবেজ প্যাচের ৫০% ধ্বংসাবশেষ অপসারণ করতে পারে।
গ্রুপের নদী-ভিত্তিক ইন্টারসেপ্টর সিস্টেমের লক্ষ্য সমুদ্রে প্রবাহিত প্লাস্টিকের পরিমাণ হ্রাস করা। স্ল্যাটের অন্তর্দৃষ্টি ছিল যে "বিশ্বের সমুদ্রের ৮০% দূষণের জন্য ১% নদী দায়ী"।
মহাসাগরের পদ্ধতি
[[চিত্র:Floating_barrier_side_view.svg|ডান|থাম্ব|একটি পার্শ্ব দৃশ্য চিত্র:A: বায়ু
B: তরঙ্গ
C: বর্তমান
D: ভাসমান বাধা]] লেটেস্ট জেনি ডিজাইনে একটি টাউড, ভাসমান কাঠামো ব্যবহার করা হয়েছে। গঠন একটি কন্টেনমেন্ট বুম হিসাবে কাজ করে। ফ্লোটের নীচে একটি ভেদযোগ্য পর্দা ভূপৃষ্ঠের ধ্বংসাবশেষকে ধরে। এটি একটি 800 m বাধা যুক্ত করেছে এবং সিস্টেমটিকে উচ্চ গতিতে কাজ করার অনুমতি দেওয়ার জন্য সক্রিয় প্রপালশন যুক্ত করেছে। ক্রুড বোটগুলি ১.৫ নট জলের মধ্য দিয়ে ইউ-আকৃতির বাধা টেনে নিয়ে যায়। জাহাজটিকে উচ্চতর বর্জ্য ঘনত্ব সহ অঞ্চলগুলিতেও চালিত করা যেতে পারে। ২০২২ সালের জুলাই মাসে, ভাসমান ব্যবস্থাটি গ্রেট প্যাসিফিক গারবেজ প্যাচ থেকে ১,০০,০০০ কেজি প্লাস্টিক অপসারণের মাইলফলক ছুঁয়েছে।
নদীর পদ্ধতি
ইন্টারসেপ্টর হল একটি সৌর-চালিত, স্বয়ংক্রিয় সিস্টেম যা বর্জ্য ক্যাপচার এবং নিষ্কাশনের জন্য ডিজাইন করা হয়েছে। একটি অপ্টিমাইজ করা জল প্রবাহ পথের পাশাপাশি, একটি বাধা আবর্জনাকে ইন্টারসেপ্টর খোলার দিকে এবং পরিবাহক বেল্টের দিকে নির্দেশ করে, যা শাটলে বর্জ্য সরবরাহ করে। শাটল সেন্সর অনুসারে ছয়টি বিনের মধ্যে সমানভাবে বর্জ্য জমা করে। যখন বিনগুলি প্রায় পূর্ণ হয়ে যায়, স্থানীয় অপারেটরদের একটি স্বয়ংক্রিয় বার্তা দিয়ে জানানো হয়। তারপরে তারা সেগুলি খালি করে এবং স্থানীয় বর্জ্য ব্যবস্থাপনা সুবিধাগুলিতে বর্জ্য পাঠায়। ইন্টারসেপ্টর প্রকল্পটি মেরিল্যান্ডের বাল্টিমোর বন্দরে গড়ে ওঠা মিস্টার ট্র্যাশ হুইল নামে একটি ছোট আকারের স্থানীয় প্রকল্পের অনুরূপ । ২০২১ সালে, "দ্য ওশান ক্লিনআপ" ঘোষণা করেছে যে, তারা তাদের ইন্টারসেপ্টর প্রযুক্তির পোর্টফোলিও সম্প্রসারিত করছে যাতে তারা আরও বিস্তৃত নদী মোকাবেলা করতে সক্ষম হয়।
অর্থায়ন
২০১৪ সালে একটি ক্রাউডফান্ডিং ক্যাম্পেইনের সাহায্যে ওশান ক্লিনআপ ২ মিলিয়ন মার্কিন ডলারেরও বেশি সংগ্রহ করেছে। ওশেন ক্লিনআপ মূলত দান এবং সদৃশ স্পনসরদের দ্বারা অর্থায়ন করা হয়, যার মধ্যে রয়েছে Maersk, Salesforce.com এর প্রধান নির্বাহী মার্ক বেনিওফ, পিটার থিয়েল, জুলিয়াস বেয়ার ফাউন্ডেশন, কোকা-কোলা কোম্পানি এবং রয়্যাল ডিএসএম।
২০২০ সালের অক্টোবরে, তারা গ্রেট প্যাসিফিক গারবেজ প্যাচ, দ্য ওশান ক্লিনআপ সানগ্লাস থেকে প্রত্যয়িত প্লাস্টিক থেকে তৈরি তাদের প্রথম পণ্যটি উন্মোচন করেছিল, যা পরিষ্কারের ধারাবাহিকতায় তহবিল যোগাতে সহায়তা করে। বিক্রি হওয়া চশমার প্রতিটি জোড়া ২৪টি ফুটবল মাঠের আকারের একটি এলাকার পরিচ্ছন্নতার প্রচেষ্টার জন্য অনুমতি দেবে, প্রায় ২১,০০০ সানগ্লাসের আয় থেকে মোট ৫০০,০০০ ফুটবল মাঠ পরিষ্কার করা হবে। সানগ্লাসগুলি ইভেস বেহার দ্বারা ডিজাইন করা হয়েছিল এবং সাফিলো দ্বারা তৈরি করা হয়েছিল এবং ২০২২ সালের প্রথম দিকে বিক্রি হয়েছিল।
২০২২ সালে, Kia অর্থায়ন এবং অনুরূপ অবদানের মাধ্যমে The Ocean Cleanup-এর বৈশ্বিক অংশীদার হওয়ার জন্য সাত বছরের চুক্তিতে স্বাক্ষর করে। অংশীদারিত্ব একটি ইন্টারসেপ্টর অরিজিনাল নির্মাণে অর্থায়ন করবে এবং কিয়া-এর উৎপাদন প্রক্রিয়ায় পুনর্ব্যবহৃত প্লাস্টিক ব্যবহার করার অনুমতি দেবে।
২০২৩ সালের গোড়ার দিকে সংস্থাটি এয়ারবিএনবি এবং সামারার সহ-প্রতিষ্ঠাতা জো গেবিয়ার দ্বারা ২৫ মিলিয়ন ডলারের সবচেয়ে বড় ব্যক্তিগত অনুদান পেয়েছিল যা সংস্থাটিকে আরও বৈজ্ঞানিক গবেষণা, পরিচ্ছন্নতা কার্যক্রম এবং সিস্টেম ০৩ চালু করার জন্য আরও তহবিল দেওয়ার অনুমতি দেয়।
স্বীকৃতি
থাম্ব|লিলিয়ান প্লুমেন, ডাচ বৈদেশিক বাণিজ্য ও উন্নয়ন সহযোগিতা মন্ত্রী, বয়ান স্ল্যাটের সাথে দেখা করেছেন। প্রকল্প এবং এর প্রতিষ্ঠাতা অনেক ফোরামে স্বীকৃত হয়েছে।
বুড়ইল ইউনিয়ন
বুড়ইল ইউনিয়ন বাংলাদেশের বগুড়া জেলার নন্দীগ্রাম উপজেলার একটি ইউনিয়ন।
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮ জন।
প্রশাসনিক কাঠামো
এই ইউনিয়নটি ৫২টি গ্রাম ও ৪০টি মৌজা নিয়ে গঠিত।
শিক্ষা ব্যবস্থা
ইউনিয়নের সাক্ষরতার হার ২৪.৬%
জনপ্রতিনিধি
ইউনিয়নের বর্তমান চেয়ারম্যান জিয়াউল হক জিয়া।
লোকনৃত্য
thumb|পাঞ্জাবি লোক নৃত্য লোকনৃত্য হচ্ছে কোন একটি অঞ্চলে বসবাসকারী জনগোষ্ঠীর জীবনঘনিষ্ঠ নৃত্য।
বৈশিষ্ট্য
লোকনৃত্যে ধ্রুপদী নৃত্যের তুলনায় বিভিন্ন ক্ষেত্রে কিছুটা ভিন্নতা রয়েছে। এর বিশেষ বৈশিষ্ট্যগুলোর মধ্যে রয়েছে:
সিকিম ন্যাশনাল পার্টি
সিকিম ন্যাশনাল পার্টি ১৯৫০ সালে গঠিত সিকিম রাজ্যের একটি রাজনৈতিক দল। সিকিম ন্যাশনাল পার্টি রাজতন্ত্রের পক্ষে ছিল এবং সিকিমের স্বাধীনতার পক্ষে ছিল। দলটি ভারতপন্থী দল সিকিম রাজ্য কংগ্রেস এবং রাজ্য প্রজা সম্মেলনের ক্রমবর্ধমান প্রভাব মোকাবেলা করার জন্য প্রতিষ্ঠিত হয়েছিল, যা ১৯৪৭ সালে ভারতের স্বাধীনতার পরে গঠিত হয়েছিল।
১৯৭৫ সালে রাজতন্ত্রের পতনের আগে সিকিম স্টেট কাউন্সিলের জন্য শেষ নির্বাচনে, ন্যাশনাল পার্টি শুধুমাত্র কাবি-টিংদা (একমাত্র আসন যা দর্জির ঐক্যবদ্ধ কংগ্রেস পার্টি জিতেনি) আসনে জয়লাভ করেছিল।
সম্ভুনাথ ব্যানার্জী
তিনি কলকাতার বিখ্যাত স্কটিশ চার্চ কলেজ এবং কলকাতা বিশ্ববিদ্যালয়ে শিক্ষা লাভ করেন।
২৬ ডিসেম্বর ১৯৫২ সালে কলকাতা বিশ্ববিদ্যালয় তাকে সম্মানসূচক ডক্টর অফ ল উপাধিতে ভূষিত করে।
ওরগড়ম
ওরগড়ম দক্ষিণ ভারতের তামিলনাড়ু রাজ্যের কাঞ্চীপুরম জেলার একটি চেন্নাই শহরতলি অর্থনৈতিক কেন্দ্র। এটি চেন্নাই শহরের চেন্নাই সেন্ট্রাল থেকে ৩৬ মাইল বা ৫৫ কিলোমিটার দক্ষিণ-পশ্চিম দিকে সাদার্ন গ্র্যান্ড ট্রাঙ্ক রোডের ওপর অবস্থিত। লোকালয়টি দক্ষিণ এশিয়ার অন্যতম বৃৃহত্তম অটোমোবাইল হাব এবং চেন্নাইয়ের শহরতলিগুলির মধ্যে দ্রুত উন্নতিশীল এলাকা যা সময়ের সাথে বহুমুখী অর্থনৈতিক কেন্দ্রে পরিণত হচ্ছে।
শিল্পোদ্যোগ
ওরগড়ম চেন্নাই শহরতলির বৃহত্তর ও অন্যতম উন্নতিকামী অর্থনৈতিক বলয়। ফর্চুন ৫০০ মনোনীত ৬ টি আন্তর্জাতিক গাড়ি প্রস্তুতকারক সংস্থা সহ মোট ২২ টি রয়েছে এখানে। বিগত চার বছরেরও কম সময়ে শ্রীপেরুম্বুদুর-ওরগড়ম অর্থনৈতিক বলয়ে ব্যপক উন্নতি হয়েছে। লোকালয়টি সড়ক ও রেলপথে সুবিন্যস্ত, এবং বহু অর্থনৈতিকদের মতে, অটোমোবাইল মহাকায় রেনল্ট-নিসান, রয়্যাল এনফিল্ড এবং ফোর্ড ওরগড়মের অর্থনৈতিক বৃদ্ধি নিশ্চিত করেছে। মটোরোলা, ডেল, ফ্লেক্স লিমিটেড, স্যামসাং, অ্যাপোলো টায়ারস, টিভিএস ইলেকট্রনিক্স ও ইয়ামাহার এর মতো বৃহত্তর প্রস্তুতকারক সংস্থা এই বলয়ে তাদের দপ্তর চালু করেছে। এছাড়া ওরগড়মের সিপকট তথ্যপ্রযুক্তি উদ্যানে জেসাবিএল লিমিটেড, এসার স্টিল, বিপিসিএল, ডেলফি টিভিএস ডিজেল সিস্টেম লিমিটেড, জিই বেয়ার, সিলিকনস প্রাইভেট লিমিটেড ইন্ডিয়ার মতো কোম্পানিও রয়েছে। শ্রীপেরুম্বুদুরের ডিএইচএল প্রথম ফ্রি ট্রেড ওয়্যার হাউজিং জোন উদ্বোধন করবে।
শ্রীপেরুম্বুদুর সহ ওরগড়ম বিগত কিছু বছরে বহু বিদেশি লগ্নি বিনিযুক্ত করেছে। আশা করা হচ্ছে এটি পৃৃথিবীর বৃৃহত্তম অটোমোবাইল কেন্দ্রে পরিণত হবে। ডেইমলার এডি, রেনল্ট–নিসান, কোমাৎসুর মতো আন্তর্জাতিক অটোমোবাইল কোম্পানির দপ্তর রয়েছে এখানে।
তামিলনাড়ু সরকার ৩০০ কোটি ভারতীয় মুদ্রা ব্যয়ে ওরগড়ম ইন্ডিসট্রিয়াল কোরিডর রোড নির্মাণ করছেন। রাজ্য মহাসড়ক দপ্তরের বিনিয়োগে এই কাজের বরাত পায় তামিলনাড়ু সড়ক পরিকাঠামো উন্নয়ন নিগম বা টিএনআরআইডিসি। এটি গ্র্যাণ্ড সাদার্ন ট্রাঙ্ক রোড ও গ্র্যাণ্ড ওয়েস্টার্ন ট্রাঙ্ক রোডকে অর্থনৈতিক কোরিডরের মাধ্যমে যুক্ত হবে।
এগুলি ছাড়া ওরগড়মে অবস্থিত আরো প্রতিষ্ঠান হলো অ্যাপোলো টায়ারস, এশিয়ান পেইন্টস, বশ ইন্ডিয়া, ডেইমলার ইন্ডিয়া কমার্শিয়াল ভেহিকেলস, ইন্দো জাপানি কোম্পানি মিন্দারিকা প্রাইভেট লিমিটেড, নোকিয়া সলিউশনস এবং নেটওয়ার্কস, রয়্যাল এনফিল্ড।
অম্বা (মহাভারত)
অম্বা (দেবনাগরী:अम्बा) হলেন কাশীরাজের প্রথমা কন্যা। অপর দুই কন্যা হলেন যথাক্রমে অম্বিকা ও অম্বালিকা। তিনি জন্মান্তরে রাজা দ্রুপদ এর কন্যা শিখণ্ডিনী রূপে জন্ম নেন যিনি পরবর্তীতে পুরুষত্ব প্রাপ্ত হয়ে শিখণ্ডী নামে পরিচিত হন।
পূর্বকথা
thumb|[[ভীষ্ম অম্বা, অম্বিকা আর অম্বালিকাকে স্বয়ম্বর থেকে হরণ করছেন]] সত্যবতীর সাথে শান্তনুর মিলনের ফলে চিত্রাঙ্গদ ও বিচিত্রবীর্য নামে দুটি পুত্রের জন্ম হয়। চিত্রাঙ্গদ যুবক ও অবিবাহিত অবস্থায় গন্ধর্বরাজ চিত্রাঙ্গদের হাতে নিহত হন। কারণ তাদের দুজনার নাম এক হওয়ায় গন্ধর্বরাজ তাকে যুদ্ধে আহ্বান করেন। এরপর বিচিত্রবীর্য যৌবরাজ্যে অভিষিক্ত হলে ভীষ্ম তার বৈমাত্রেয় ভ্রাতার জন্য স্বয়ম্বরসভা হতে কাশীরাজের তিন কন্যাকে হরণ করে আনেন।
অম্বার অনুরোধ
বিবাহের পূর্বে জ্যেষ্ঠা কন্যা অম্বা ভীষ্মকে বলেন যে তিনি পূর্বেই শাল্বরাজকে মনে মনে পতিত্বে বরণ করেছেন সুতরাং তাকে শাল্বের কাছেই যেতে দেওয়া হোক। ভীষ্ম তার অনুরোধ শুনে তাকে শাল্বরাজের কাছে পাঠিয়ে দেন। কিন্তু অম্বাকে স্বয়ংবরে জেতা হয়েছিল বলে শাল্ব তাকে বরণ করলেন না। তখন অম্বা ভীষ্মের বাল্যগুরু পরশুরাম এর শরণ নিলেন। গুরু আদেশ দিলেও ভীষ্ম কিছুতেই অম্বাকে বিয়ে করতে সম্মত হলেন না। গুরুর কথা অমান্য করায় তাদের দুজনার মধ্যে ঘোর যুদ্ধ হল এবং পরশুরাম পরাজিত হলেন।
অম্বার তপস্যা ও বরলাভ
অম্বা এবার ভীষ্মবধে দৃঢ়সংকল্প হয়ে মহাদেব এর তপস্যা আরম্ভ করলেন। তার তপস্যায় প্রীত হয়ে মহাদেব বর দিলেন “তুমি জন্মান্তরে দ্রুপদ গৃহে ক্লীবরূপে জন্ম নিয়ে ভীষ্ম বধের কারণ হবে।” এই বর পেয়ে অম্বা চিতাগ্নিতে প্রাণ ত্যাগ করলেন। পরজন্মে অম্বা প্রথমে দ্রুপদ কন্যা শিখণ্ডিনী হয়ে জন্মান এবং স্থুণাকর্ণ নামে এক যক্ষের সাথে লিঙ্গ বিনিময় করে পুরুষ হন।
অম্বার ইচ্ছাপূরণ
কুরুক্ষেত্রের যুদ্ধে ভীষ্মবধের জন্য অর্জুন কৃষ্ণ এর পরামর্শমত শিখণ্ডীকে নিজের রথের সামনে রেখে ভীষ্মের সম্মুখীন হন। ভীষ্মের প্রতিজ্ঞা ছিল নপুংসক দেখলে ধনুক ত্যাগ করবেন। এজন্য শিখণ্ডীকে দেখে তিনি অস্ত্র ত্যাগ করেন এবং অর্জুনের শরে শরশয্যায় মৃতকল্প হয়ে পড়ে থাকেন।
পরবর্তী চৌ
রাজবংশ প্রতিষ্ঠা
গুও ওয়েই ছিলেন জাতিগতভাবে একজন হান। তিনি শাতুও শাসিত পরবর্তী হানদের রাজদরবারের একজন সহকারী সেনাপতি ছিলেন। পরবর্তী হান রাজবংশের প্রতিষ্ঠাতা সম্রাট লিউ ঝিইউয়ান মারা যাওয়ার পর তার নাবালক পুত্র লিউ চেংইউ সিংহাসনে আরোহণ করেন। গুও ওয়েই এসময়ে লিউ চেংইউয়ের বিরুদ্ধে এক সেনা অভ্যুত্থান ঘটায় এবং ৯৫১ সালের প্রথম দিনে নিজেকে নতুন প্রতিষ্ঠিত পরবর্তী চৌ সম্রাট হিসেবে ঘোষণা করেন।
গুও ওয়েইয়ের রাজত্বকাল
গুও ওয়েই, পরবর্তীতে সম্রাট তাইজু নামে পরিচিত, ৯২৩ সাল পর্যন্ত উত্তর চীনের একজন হান শাসক ছিলেন। পরবর্তী চৌ রাজত্বকালে তিনি একজন দক্ষ নেতা হিসেবে কৃষকদের দুঃখ-দুর্দশা দূর করার জন্য কিছু সংস্কার কাজ হাতে নেন। যদিও তার শাসনামল স্বল্পস্থায়ী ছিল, কিন্তু তা ছিল সুশৃঙ্খল ও সুসংবদ্ধ। অসুস্থতার কারণে তার মৃত্যুর ফলে তার তিনি বছরের শাসনামল শেষ হয়।
গুও রংয়ের রাজত্বকাল
গুও রং, পরবর্তীতে সম্রাট শিজং নামে পরিচিত, গুও ওয়েইয়ের পালক পুত্র ছিলেন। তিনি গুও ওয়েইয়ের স্ত্রীর বড় ভাইয়ের পুত্র ছিলেন এবং তার জন্মনাম ছিল চাই রং। ৯৫৪ সালে গুই ওয়েইয়ের মৃত্যুর প্র তিনি সিংহাসনে আরোহণ করেন। তার রাজত্বকালও সফল ছিল এবং তিনি দক্ষিণে ৯৫৬ সালে দক্ষিণ তাংদের বিরুদ্ধে বেশ কিছু সফল অভিযান চালান। কিন্তু উত্তরে উত্তর হানদের বিতাড়িত করার অভিযান প্রথমদিকে সম্ভাবনাময় হলেও, পরে তা ব্যর্থ হয়। ৯৫৯ সালে এক অভিযান চলাকালীন অসুস্থতার কারণে তার অকাল মৃত্যু হয়।
পরবর্তী চৌয়ের পতন
গুও রংয়ের মৃত্যুর পর তার সাত বছর বয়সী পুত্র চাই জংসুন সিংহাসনে আরোহণ করেন। এর কিছুদিন পরেই ঝাও কুয়ানয়িন সিংহাসন দখল করেন এবং নিজেকে সং রাজবংশ সম্রাট হিসেবে ঘোষণা দেন। সং রাজবংশ পরবর্তীতে চীনকে একত্রিত করে এবং দক্ষিণের সকল রাজ্য ও উত্তর হানদের ৯৭৯ সালে তাদের নিয়ন্ত্রণে নিয়ে আসে।
মাচেত্রিরা রাজু পুভাম্মা
মাচেত্রিরা রাজু পুভাম্মা (জন্মঃ ৫ জুন ১৯৯০) হলেন একজন ভারতীয় মহিলা দৌড়বিদ। তিনি ৪০০ মিটার দৌড় প্রতিযোগিতায় ভারতের প্রতিনিধিত্ব করেন। তিনি ২০০৮ সালে বেইজিং অলিম্পিকে অংশগ্রহণ করেছিলেন। বর্তমানে এশিয়ায় পুভাম্মার স্থান হল দ্বিতীয়। ক্রীড়াবিদ হিসাবে উল্লেখ্যযোগ্য অবদানের জন্য তিনি ২০১৫ সালে অর্জুন পুরস্কার অর্জন করেন।
প্রাথমিক জীবন
পুভাম্মা ১৯৯০ সালের ৫ জুন জন্মগ্রহণ করেন। তিনি এম জি রাজু এবং জাজি'র কন্যাসন্তান। তিনি ম্যাঙ্গালোর থেকে প্রাথমিক এবং উচ্চমাধ্যমিক শিক্ষা সম্পন্ন করেন। এরপর তিনি ম্যাঙ্গালোর এর এস.ডি.এম কলেজ অফ বিজনেস ম্যানেজমেন্ট থেকে বিজনেস ম্যানেজমেন্ট বিষয়ে স্নাতক হন।
হাফিজ জুট মিলস লিমিটেড
হাফিজ জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
অবস্থান
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার বারো আউলিয়া শিল্পাঞ্চলে অবস্থিত।
ইতিহাস
এই শিল্প প্রতিষ্ঠানটি ১৯৬৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
অবকাঠামো
এই বৃহদায়তন শিল্প-কমপ্লেক্সটি ৬৬.৩৩ একর জায়গা জুড়ে অবস্থিত।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে সাড়ে তিনহাজার শ্রমিক-কর্মকর্তা কর্মরত আছে।
উৎপাদন ক্ষমতা
এই মিলে রয়েছে ৪৭৭ হেসিয়ান ও ২৩৩ সেকিং লুম এবং গড়ে এর মাসিক উৎপাদন ক্ষমতা ৪৫৮ মেট্রিক টন হেসিয়ান ও ৭৩৮ মেট্রিক টন সেকিং লুম।
জম্মু লোকসভা কেন্দ্র
জম্মু লোকসভা কেন্দ্রটি জম্মু ও কাশ্মীর কেন্দ্রশাসিত অঞ্চলের ৫টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ২০ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল উর্দু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৮৪,৩৮৭ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
উধমপুর লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৯১ সালে জম্মু ও কাশ্মীর গণঅভ্যুত্থানের ফলে এখানে ভোটগ্রহণ পর্ব সফল হয় নি৷
বিধানসভা কেন্দ্র গুলি
লোকসভা কেন্দ্রটি লাদাখ সহ জম্মু ও কাশ্মীর অঞ্চলের ৮৭ টি বিধানসভা কেন্দ্রের মধ্যে জম্মুতে অবস্থিত মোট ২০ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য জম্মু ও কাশ্মীরের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ২০ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী জাতিদের জন্য সংরক্ষিত।
ওয়াইএসআর কংগ্রেস পার্টি
যুবজনা শ্রমিকা রাইথু কংগ্রেস পার্টি (অনুবাদ- যুব শ্রমিক কৃষক কংগ্রেস পার্টি; ওয়াইএসআরসিপি বা ওয়াইসিপি), একটি ভারতীয় আঞ্চলিক রাজনৈতিক দল যা অন্ধ্র প্রদেশ রাজ্যে অবস্থিত। এটি ওয়াই. এস. জগনমোহন রেড্ডি ২০১১ সালে প্রতিষ্ঠা করেছিলেন। এককালে যিনি ইন্ডিয়ান ন্যাশনাল কংগ্রেসের সদস্য ছিলেন এবং তারা ২০১১ সালে সেই দল থেকে বেরিয়ে এসেছিলেন। তিনি তার সদস্যদের দ্বারা জাতীয় দলের সভাপতি হিসাবেও নির্বাচিত হয়েছিলেন।
পটভূমি
হেলিকপ্টার দুর্ঘটনায় তৎকালীন মুখ্যমন্ত্রী ইয়েদুগুরি সন্দিন্তি রাজশেখর রেড্ডির আকস্মিক মৃত্যুর পর সেপ্টেম্বর ২০০৯ সালে, তাঁর ছেলে জগনমোহন রেড্ডি, তৎকালীন কাডাপার এমপি, তাঁর বাবার মৃত্যুর পরে যারা আত্মহত্যা করেছিলেন বা শক পেয়ে মারা গিয়েছিলেন তাদের পরিবারগুলিকে সান্ত্বনা দিতে অন্ধ্রপ্রদেশ জুড়ে একটি ওদারপু রথযাত্রা (শোক সফর) শুরু করেছিলেন। এই সফরটি কংগ্রেস নেতৃত্বের দ্বারা সমর্থন করা হয়নি। কংগ্রেস সভাপতি কংগ্রেস হাই কমান্ডের এই সফর বন্ধের আদেশকে অস্বীকার করে, জগন এপ্রিল, ২০১০ থেকে পশ্চিম গোদাবরী ও খাম্মাম জেলায় "ওদারপু যাত্রার" প্রথম পর্ব নিয়ে এগিয়ে গিয়েছিলেন।
এদিকে, সাক্ষী টিভি নিউজ চ্যানেল এবং সাক্ষী পত্রিকা ক্রমাগত নতুন মুখ্যমন্ত্রী কোনিজেতি রোসাইয়া এবং নয়া দিল্লির কংগ্রেস নেতৃত্বের সমালোচনা করা হচ্ছিল। কংগ্রেস পার্টির ১২৫তম বার্ষিকী উদ্‌যাপন উপলক্ষে সাক্ষী টিভিতে একটি বিশেষ প্রোগ্রামে, সোনিয়া গান্ধী এবং প্রধানমন্ত্রী মনমোহন সিং রাজ্যের "বর্তমান পরিস্থিতি" সম্পর্কে মন্তব্য করেছিলেন, যা কংগ্রেসের অনুগতদের মধ্যে ক্ষোভ এবং বিক্ষোভের সৃষ্টি করেছিল জানিয়েছিল এবং জগন ও কংগ্রেসের অনুগতদের মধ্যে ব্যবধান এবং বিভেদ বাড়িয়েছিল। চ্যানেল পরে এই মন্তব্যগুলিকে মুছে ফেলেছিল।
সদস্যতা
alt=GUNTUR_YSRCP_Leaders|থাম্ব|220x220পিক্সেল
এস. আর. বান্নুরমাথ
'''বিচারপতি এস. আর. বান্নুরমাথ''' ( কন্নড় :ಎಸ್. ಆರ್. ಬನ್ನೂರ್ ಮಠ) (জন্ম: ২৩ জানুয়ারী ১৯৪৮, ধারওয়াড়ে) কেরালা হাইকোর্টের একজন প্রাক্তন প্রধান বিচারপতি এবং তিনি মহারাষ্ট্র রাজ্যের চেয়ারম্যান ছিলেন।  বান্নুরমাথ কর্ণাটক হাইকোর্টের বিচারকও ছিলেন এবং কর্ণাটক সরকারের রাজ্য পাবলিক প্রসিকিউটর এবং সরকারী আইনজীবী হিসাবে দায়িত্ব পালন করেছিলেন। তিনি বেলগাঁওয়ের রাজা লাখমগৌড়া আইন কলেজ থেকে স্নাতক ডিগ্রী অর্জন করেন । তিনি ভারতের প্রথম প্রধান বিচারপতি যিনি ২০০৯ সালে সমস্ত বিচারকদের সাথে তার সম্পদ ঘোষণা করেছিলেন।
বাংলাদেশ জাতীয় মহিলা আইনজীবী সমিতি
বাংলাদেশ জাতীয় মহিলা আইনজীবী সমিতি বাংলাদেশের নারী আইনজীবীদের সংগঠন। এর মূল কার্যালয় ঢাকায় অবস্থিত। সংগঠনটি ১৯৭৯ সালে প্রতিষ্ঠিত হয়। এ সংগঠন প্রতিষ্ঠার অন্যতম উদ্দেশ্য "দেশে নারী ও শিশুদের জন্য সকল সুযোগ ও অধিকার নিশ্চিত করার বিষয়ে কাজ করা"।
কর্মপদ্ধতি
বাংলাদেশ জাতীয় মহিলা আইনজীবী সমিতি প্রতিরোধ, সুরক্ষা, পুর্নবাসন ও পুনঃএকত্রীকরণ এই ৪টি পদ্ধতি অনুসরণ করে এর কাজ বাস্তবায়ন করে। যশোর, চট্টগ্রাম, গাজীপুর ও ঢাকায় সমিতির ৪টি আশ্রয় কেন্দ্র (প্রশান্তি নামে পরিচিত) রয়েছে।
সেবা পাওয়ার হটলাইন নাম্বার সমূহ
রাজশাহী- ০১৭১৮০০৪০২
সাতক্ষীরা- ০১৭১৮০০৪০৪
বেনাপোল- ০১৭১৮০০৪০৮
ঢাকা- ০১৭১৮০০৪০০, ০১৭১৮০০৪০১, ০১৭১৮০০৪০৬, ০১৭১৮০০৪০৭, ০১৭১৩৩৩৫৯৯১
তথ্যসূত্র
https://web.archive.org/web/20180624072640/http://www.infokosh.gov.bd/atricle/helpline-bnwla
নিঝনি নোভগরদ
নিঝনি নোভগরদ (Ни́жний Но́вгород) বা সংক্ষেপে নিঝনি রাশিয়ার পশ্চিমভাগে নিঝেগোরোদ ওবলাস্ত বা প্রশাসনিক অঞ্চলের একটি শহর ও আঞ্চলিক প্রশাসনিক কেন্দ্র। এটি ১৯৩২ থেকে ১৯৯০ সাল পর্যন্ত গোর্কি (মাক্সিম গোর্কি'র নামানুসারে) নামে পরিচিত ছিল। শহরটি ভোলগা ও ওকা নদীর সঙ্গমস্থলে, রাশিয়ার রাজধানী মস্কো থেকে ৪২০ কিলোমিটার পূর্বে অবস্থিত। এখানে ১২ লক্ষেরও বেশি অধিবাসী বাস করেন।
অফসাইড (২০০৬-এর ইরানি চলচ্চিত্র)
অফসাইড জাফর পানাহি পরিচালিত একটি ২০০৬ সালের ইরানি চলচ্চিত্র, এমন মেয়ে সম্পর্কে যে বিশ্বকাপের বাছাই পর্বের ম্যাচ দেখার চেষ্টা করে, যা তার লিঙ্গের কারণে আইনত নিষিদ্ধ। সহিংসতা বা মৌখিক নির্যাতনের উচ্চ ঝুঁকির কারণে মহিলা ভক্তদের ইরানের ফুটবল স্টেডিয়ামগুলিতে প্রবেশের অনুমতি নেই। ছবিটির পরিচালক তার কন্যার দ্বারা অনুপ্রাণিত হয়েছিলেন, যে কিনা যে কোনও উপায়ে খেলা দেখার সিদ্ধান্ত নিয়েছিলেন। ছবিটির শুটিং ইরানে করা হয়েছিল তবে সেখানে এর প্রদর্শনী নিষিদ্ধ করা হয়েছিল।
পটভূমি
ছবিটির বেশিরভাগ চরিত্রেরই নাম নেই।
ইরান ও বাহরাইনের মধ্যে ২০০৬ বিশ্বকাপ বাছাইপর্বের ম্যাচে দেখতে একটি মেয়ে ছেলের ছদ্মবেশ ধারণ করে। তিনি একদল পুরুষ ভক্তের সাথে বাসে ভ্রমণ করেন, যাদের মধ্যে কেউ কেউ তার লিঙ্গ পরিচয় লক্ষ্য করে, কিন্তু কাউকে বলে না। আজাদী স্টেডিয়ামে পৌঁছে সে টিকিট বিক্রি করতে অনিচ্ছুক টিকিট বিক্রেতাকে রাজি করায়; অনেক উচ্চ মূল্য দিতে রাজি হয়ে। মেয়েটি সুরক্ষার জন্য লুকিয়ে খেলা দেখার অনেক চেষ্টা করে, তবে তাকে শনাক্ত করে পুলিশ ধরে ফেলে। স্টেডিয়ামের ছাদে তাকে একটি খোঁয়াড়ে রাখা হয় অন্য বেশ কয়েকজন মহিলাদের সাথে, তারাও একইভাবে ধরা পড়েছিল; খোঁয়াড়টা একটি জানালার কাছাকাছি, তবে একটি ভুল কোণে হওয়ার দরুন তারা খেলা দেখতে পারে না।
মহিলারা বেশ কয়েকজন সৈন্য দ্বারা রক্ষিত, যাদের প্রত্যেকে কেবল তাদের জাতীয় সেবা করছে; বিশেষত একজন হলেন তাবরিজের এক ইরানি আজারি ছেলে, যিনি কেবল তার খামারে ফিরে যেতে চান। সৈন্যরা বিরক্ত এবং বিশেষত মহিলাদের যত্ন নেয় না; যাইহোক, তারা তাদের "প্রধানদের" ভয়ে মহিলাদের সাবধানে রক্ষা করে, যারা যে কোনও মুহুর্তে আসতে পারে। তারা মাঝে মধ্যে মহিলাদের জন্য খেলার ধারাবর্ণনা দেয়।
কনিষ্ঠ একটি মেয়েকে টয়লেটে যেতে হবে, তবে স্টেডিয়ামে অবশ্যই কোনও মহিলাদের টয়লেট নেই। একজন সৈনিক তাকে পুরুষদের টয়লেটে নিয়ে যাওয়ার জন্য নিযুক্ত করা হয়, যিনি প্রথমে একটি ফুটবল তারকার পোস্টারের সাহায্যে মেয়েটার মুখ ছদ্মবেশ করে, তারপর বেশ কয়েকজন রাগান্বিত পুরুষকে টয়লেটের বাইরে রেখে মহিলাটিকে টয়লেটে প্রবেশ করিয়ে দেয়। বিশৃঙ্খলা চলাকালীন, মেয়েটি স্টেডিয়ামে পালিয়ে যায়, যদিও তাবরিজ থেকে আসা সৈন্যদের অসুবিধা হতে পারে ভেবে কিছুক্ষণ পরেই তিনি খোঁয়াড়ে ফিরে আসেন।
খেলার দ্বিতীয়ার্ধে, মহিলাদের একটি বাসে তোলা হয়, সাথে আতশবাজি বহন করার জন্য গ্রেপ্তার করা একটি ছেলেকেও এবং সৈন্যদেরকে এদেরকে নিয়ে ভাইস স্কোয়াড সদর দফতরে নিয়ে যাবার নির্দেশ দেয়া হয়। তেহরান দিয়ে বাস চলার সময় তাবরিজ থেকে আসা সৈনিকটি ম্যাচের ধারাভাষ্য রেডিওতে বাজায়। ইরান বাহরাইনকে ১-০ গোলে পরাজিত করে। মোহাম্মদ নসরাতি মধ্যাহ্ন বিরতির পরেই একমাত্র গোলটি করে এবং বাসে বন্য উদ্‌যাপন শুরু করে, মহিলারা ও সৈন্যরা উল্লসিত ও আনন্দে গান গায়। যে মেয়েটির গল্প দিয়ে চলচ্চিত্রটি শুরু হয়েছিল কেবল তিনিই খুশি নন। কেন জিজ্ঞাসা করা হলে, তিনি ব্যাখ্যা করেছেন যে তিনি ফুটবলে সত্যই আগ্রহী নন; তিনি এই ম্যাচটি দেখতে চেয়েছিলেন কারণ তার এক বন্ধু সাম্প্রতিক ইরান- জাপান ম্যাচ চলাকালীন ধস্তাধস্তিতে মারা যাওয়া সাতজনে মধ্যে একজন ছিল এবং সে তার স্মৃতিতে ম্যাচটি দেখতে চেয়েছিলেন।
তেহরান শহর উৎসবে মেতে উঠেছিল এবং স্বতঃস্ফূর্ত রাস্তার পার্টি শুরু হওয়ার সাথে সাথে বাসটি ট্র্যাফিক জ্যামে আটকে পড়ে। আতশবাজি নিয়ে ধরা পরা ছেলের কাছ থেকে সাতটি হাতে ধরা বাজি ধার করে, মহিলারা এবং সৈন্যরা বাস ছেড়ে পার্টিতে যোগ দেয়, তাদের হাতের বাজি উপরে তুলে ধরে।
ছবিটি ইরান জাতীয় দলের জন্য বাছাইপর্বের সময় একটি আসল স্টেডিয়ামে চিত্রধারন করা হয়েছিল। পানাহির ম্যাচের ফলাফলের উপর নির্ভর করে ছবিটির দুটি পৃথক সমাপ্তি আগে থেকেই প্রস্তুত ছিল।
সমালোচকদের অভ্যর্থনা
চলচ্চিত্রটি সমালোচকদের কাছ থেকে খুব ইতিবাচক পর্যালোচনা পেয়েছিল। পর্যালোচনা সমষ্টিবিদ রোটেন টমেটোসের রিপোর্ট করেছেন যে ৭৬টি পর্যালোচনার ভিত্তিতে দেখা গেছে যে ৯৭% সমালোচক ছবিটিকে ইতিবাচক পর্যালোচনা দিয়েছেন। মেটাক্রিটিক রিপোর্ট করেছেন যে, ২৫টি পর্যালোচনার ভিত্তিতে চলচ্চিত্রটির স্কোর ছিল ১০০ এর মধ্যে ৮৫।
শীর্ষ দশ তালিকা
২০০৭ সালের সেরা চলচ্চিত্রগুলির বেশ কয়েকটি সমালোচকদের শীর্ষ দশ তালিকায় এই চলচ্চিত্রটি উপস্থিত হয়েছিল
পুরস্কার
২০০৬ সালে বার্লিন আন্তর্জাতিক ফিল্ম ফেস্টিভ্যালে চলচ্চিত্রটি সিলভার বিয়ার জিতেছিল এবং ২০০৬ সালে নিউইয়র্ক চলচ্চিত্র উৎসব এবং টরন্টো আন্তর্জাতিক চলচ্চিত্র উৎসবে দাপ্তরিক নির্বাচনে ছিল।
সুচেতা কাড়েথাঙ্কার
সুচেতা কাড়েথাঙ্কর (सुचेता कडेठाणकर) ভারতের পুনের একজন মহিলা, যিনি ২০১১ সালের ১৫ই জুলাই, এশিয়ার বৃহত্তম মরুভূমি, মঙ্গোলিয়ার গোবি মরুভূমি পেরিয়ে দূরত্ব অতিক্রম করেছিলেন। এই কৃতিত্বের অধিকারী হিসেবে তিনি ছিলেন প্রথম ভারতীয় মহিলা। সুচেতা গোবি মরুভূমি ২০১১ অভিযানে মরুভূমির অভিযাত্রী রিপলি ডেভেনপোর্টের নেতৃত্বে নয়টি দেশের ১৩ সদস্যের একটি দলের অংশ ছিলেন। নির্দেশিত অভিযানটিতে ফোর-হুইল ড্রাইভ ট্রাক, স্থানীয় মঙ্গোলীয় গাইড এবং ১২টি ব্যাক্ট্রিয়ান উটের সাহায্য নেওয়া হয়েছিল।
জীবনী
সুচেতা পুনের ফার্গুসন কলেজ থেকে ইতিহাসে স্নাতকোত্তর ডিগ্রি অর্জন করেছেন। তিনি প্রথমে একজন সাংবাদিক ছিলেন। তারপরে তিনি একজন তথ্য প্রযুক্তি পেশাদার হয়ে ওঠেন। তিনি সিম্যানটেকে লিড ইনফরমেশন ডেভেলপার হিসেবে নিযুক্ত হন। একজন শৌখিন ক্রীড়া ব্যক্তি হিসাবে তাঁর শখ হল পাহাড়ে ট্রেকিং, সাইকেল চালানো, নদী পারাপার এবং মরুভূমিতে হাঁটার সঙ্গে জড়িত অ্যাডভেঞ্চার স্পোর্টস। তিনি ২০০৮ সালে মাউন্ট এভারেস্ট বেস ক্যাম্পে ট্রেকিং এবং তারপরে বেশ কয়েকটি হিমালয় ট্রেক এবং অভিযানে অংশগ্রহণ করেছেন। তিনি সহ্যাদ্রি পর্বতমালায় প্রচুর সংখ্যক ট্রেক করেছেন।
গোবি মরুভূমিতে হাঁটা
ডান|থাম্ব| [[মঙ্গোলিয়া|মঙ্গোলিয়ার গোবি মরুভূমির বালির টিলা]] সুচেতা "গোবি ক্রসিং ২০১১" শিরোনামে যে গোবি যাত্রাটি সম্পন্ন করেছিলেন তা আয়ারল্যান্ডের এক্সপ্লোর ফাউন্ডেশন দ্বারা আয়োজিত একটি ইভেন্ট ছিল। এটি মঙ্গোলিয়ার প্রচণ্ড গোবি মরুভূমি (বিশ্বের পঞ্চম বৃহত্তম মরুভূমি) অন্বেষণ করতে ইচ্ছুক তরুণদের জন্য আয়োজন করা হয়েছিল। দূরত্বের যাত্রাপথ ৬০ দিনের ট্রেক হিসাবে পরিকল্পনা করা হয়েছিল। ক্রিস্টোফার শ্রেডার (যিনি পায়ে হেঁটে গোবি মরুভূমি পার হওয়া সর্বকনিষ্ঠ ব্যক্তি ছিলেন  ) এবং ফারাজ শিবলি (যিনি সর্বকনিষ্ঠ ব্রিটিশ হিসেবে পার হয়েছিলেন   )সহ ১৩ জনের নির্বাচিত দলের একজন ছিলেন সুচেতা। দলটিতে সাতজন মহিলা ছিলেন কিন্তু তাঁদের মধ্যে মাত্র তিনজনই শেষ পর্যন্ত ট্রেকটি করতে পেরেছিলেন; সুচেতা ছিলেন তাঁদের একজন।  অভিযানের জন্য তাঁর খরচ হয়েছিল ইউএস$৭০০০। তাঁর নিয়োগকর্তা সিম্যানটেক তাঁর এই ভ্রমণের খরচ পূরণ করেছিল। মঙ্গোলিয়ায় শিক্ষার্থীদের বিনামূল্যে শিক্ষায় সহায়তা করার জন্য মঙ্গোলীয় এনজিও এডু রিলিফকে সাহায্য করতে এটি একটি দাতব্য যাত্রা ছিল। এই যাত্রাপথকে সুচেতা বর্ণনা করেছেন দুরন্ত, ভীষন এবং অন্তহীন।
ট্রেকে অংশগ্রহণের জন্য নিবন্ধন করার পর, সুচেতা ছয় মাস ধরে, প্রতিদিন পিঠে একটি ভারী ব্যাকপ্যাক বহন করে, তাঁর অফিস থেকে বাড়ি এবং বাড়ি থেকে অফিস এই পথ হেঁটে অভ্যাস করেছিলেন।
যাত্রাপথটি পশ্চিম থেকে পূর্ব দিকে ছিল, খঙ্গোরিন এলসের উত্তরে (মঙ্গোলিয়ার বৃহত্তম বালির টিলাগুলির মধ্যে একটি) পশ্চিমে খোভড প্রদেশের একটি উপ-জেলা বুলগান থেকে শুরু হয়েছিল এবং শেষ হয়েছিল ডরনোগোভি প্রদেশের রাজধানী সাইনশান্দে এসে। পথের ধারে মানুষের বাসস্থান ছিল বিরল, শুধুমাত্র যাযাবরদের ইগলু -ধরনের কুঁড়েঘর ছিল, যাকে "গার" বলা হয়। তারা খুব বিনয়ী এবং এক সময়ে এত লোক দেখে খুশি হয়েছিল। এমনকি তারা সুচেতাকে পনির এবং দুধ সরবরাহ করেছিল। সুচেতা নিরামিষাশী হিসাবে মঙ্গোলিয়ান নুডুলস এবং পাস্তা খেয়ে বেঁচে ছিলেন।
যাত্রা চলাকালীন, সুচেতা অনেক কষ্টের সম্মুখীন হয়েছিলেন এবং সেইরকম একটি কষ্ট হল কয়েকদিন ধরে ফ্লুতে আক্রান্ত হয়ে ভুগছিলেন। এই সময় তিনি অনেকগুলি সোয়েটার পরেছিলেন। আরেকটি ঘটনা ছিল তাঁর মালপত্র বহনকারী উট দ্বারা একটি লাথি। ট্রেক চলাকালীন, একটি বালির ঝড়ও হয়েছিল যা ৩ দিন ধরে চলেছিল। একবার খাদ্য বহনকারী একটি উট আটকা পড়ে গিয়েছিল কিন্তু অবশেষে তাকে ফিরিয়ে আনা হয়েছিল। এমনকি একদিন ঝড় বৃষ্টিও হয়েছিল। কিন্তু এই বিপদগুলির কোনটিই যাত্রাটি সম্পূর্ণ করার জন্য তাঁর সংকল্পকে আটকাতে পারেনি। সমস্ত পথ জুড়ে সূর্য ছিল অত্যন্ত উত্তপ্ত, দিনের গড় তাপমাত্রা ছিল  এবং তারপর রাতে নেমে যাচ্ছিল   তাপমাত্রায়, সঙ্গে অত্যন্ত শুষ্ক আবহাওয়া।  পরিস্থিতি এতই গুরুতর হয়েছিল যে ১৩ সদস্যের দলের মধ্যে ছয়জনকে ট্রেক বন্ধ করতে হয়েছিল। কিন্তু সুচেতা চালিয়ে যান। তিনি দলের সাত সদস্যের অন্যতম ছিলেন এবং অস্ট্রেলিয়া ও সিঙ্গাপুরের দুই মহিলা ছাড়াও তিনিই ছিলেন একমাত্র মহিলা যিনি ভারতের প্রতিনিধিত্ব করেছিলেন। এই পথটি ৬০ দিনের নির্ধারিত সময়ের থেকে নয় দিন আগে ৫১ দিনে সম্পূর্ণ হয়েছিল।
পুরস্কার ও পদক
ইন্ডিয়া টুডে তাঁকে ৩৫ জন তরুণ অর্জনকারীর একজন হিসেবে সম্মানিত করেছে। তিনি হিরাকানি পুরস্কারও পেয়েছেন। লিমকা বুক অফ রেকর্ডসে তাঁর নাম স্থান পেয়েছিল। তিনি বাজাজ আলিয়াঞ্জ মোস্ট ইন্সপিরেশনাল ওয়ার্কিং উইমেন পুরস্কারে ভূষিত হয়েছেন। একজন নারী হিসেবে তাঁর অনুপ্রেরণামূলক কাজের জন্য তিনি হিরাকানি পুরস্কারের প্রাপক এবং এছাড়াও তিনি "দ্য টাই অ্যাস্পায়ার ইণ্ডিয়া ইয়াং অ্যাচিভার অ্যাওয়ার্ড ২০১১" পেয়েছিলেন। তিনি পুনের রোটারি জেলা ৩১৩১-এর জন্য রোটারি লিডারশিপ ট্রেনিং প্রোগ্রামও জিতেছেন।
ইছামতি নদী (দিনাজপুর)
ইছামতি নদী বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ১১২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৮।
প্রবাহ
ইছামতি নদীটি দিনাজপুর জেলার চিরিরবন্দর উপজেলার পুনাট্টি ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা ফুলবাড়ি উপজেলা পেরিয়ে ভারতে প্রবেশ করেছে। অতপর নদীটি পতিরামের কাছে আত্রাই নদীর সাথে মিলিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায় এবং সীমিত পরিসরে বন্যার পানি প্রবাহিত হয়। নদীটির কোথাও ভাঙনপ্রবণতা পরিলক্ষিত হয় না।
ইছামতি নদী (দ্ব্যর্থতা নিরসন)
ইছামতি নদী দ্বারা সাধারণত নিচের নদীগুলোকে বোঝায়:
১১তম বাচসাস পুরস্কার
১১তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের একাদশ আয়োজন। ১৯৮৩ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ২০টি বিভাগে ১৯ জন বিজয়ীকে পুরস্কার প্রদান করা হয়। সীমার শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।
মহাদেব ভাস্কর চৌবাল
স্যার মহাদেব ভাস্কর চৌবাল কেসিআইই, সিএসআই, বিএ, এলএলবি ছিলেন ব্রিটিশ রাজত্বকালে বোম্বে হাইকোর্টের ভারপ্রাপ্ত প্রধান বিচারপতি।
১৯১২ সালে, চৌবাল বোম্বাইয়ের গভর্নরের কার্যনির্বাহী পরিষদের সদস্য ছিলেন। তিনি গোপাল কৃষ্ণ গোখলের সাথে ভারতের পাবলিক সার্ভিসেসের রয়্যাল কমিশনের সদস্য হিসেবেও কাজ করেছেন।
লুধিয়ানা সিটি সেন্টার
লুধিয়ানা সিটি সেন্টার হল একটি বহু-কোটি প্রস্তাবিত প্রকল্প (বর্তমানে পরিত্যক্ত ) যেটি ২০০৩ সালে ভারতের লুধিয়ানার পাখোওয়াল রোডের কাছে শহীদ ভগত সিং নগরে চালু হয়েছিল। প্রস্তাবিত প্রকল্পে পাঁচটি প্রধান উপাদান থাকবে - দ্য মল, দ্য হাইটস, দ্য ফোরাম, দ্য পডিয়াম এবং পাঁচ তারকা হোটেল। সিটি সেন্টারটি জুড়ে বিস্তৃত শপিং মল, ১২টি মাল্টিপ্লেক্স, আবাসিক অ্যাপার্টমেন্ট, হেলিপ্যাড এবং পার্কিং স্লট ছিল।
বাদশাহ ফয়সাল মসজিদ, শারজাহ
বাদশাহ ফয়সাল মসজিদ (مَسْجِد ٱلْمَلِك فَيْصَل) সংযুক্ত আরব আমিরাতের শারজাহে অবস্থিত একটি মসজিদ।